જાહેર થઈ રહેલા પરિણામો પરથી નરેન્દ્ર મોદીની લહેર સ્પષ્ટ થઈ ગઈ હતી. ચૂંટણી દરમિયાન ગુંજી રહેલા 'અબ કી બાર, મોદી સરકાર' ના નારાઓ સંપૂર્ણપણે વાસ્તવિકતામાં સાચા ઠર્યા છે. પરિણામોને ધ્યાનમાં લઈને આજે વડાપ્રધાન મનમોહન સિંહે જાહેરાત કરી દીધી હતી કે તેઓ આવતી કાલે 17મી મે એ પોતાના પદ પરથી રાજીનામું આપશે. વડાપ્રધાન પોતાનું આ રાજીનામું રાષ્ટ્રપતિને સોંપશે અને ત્યાર બાદ રાષ્ટ્રપતિ ઔપચારિકતા પુરી કરશે. સૂત્રોના જણાવ્યા પ્રમાણે આ સાથે જ નરેન્દ્ર મોદી 21મી તારીખે રાજધાની દિલ્હીના લાલ કિલ્લા પરથી દેશના વડાપ્રધાન પદના શપથ ગ્રહણ કરશે. રાષ્ટ્રપતિ પ્રણવ મુખરજી નરેન્દ્ર મોદીને વડાપ્રધાન પદના શપથ ગ્રહણ કરાવશે.